खाटू श्याम की निशान यात्रा निकली
हाथों में निशान लेकर शीश के दानी महा बलिदानी खाटू वाला श्याम के जयकारों के साथ भक्त नाचते हुए चल रहे थे। श्री श्याम उत्सव समिति ने शुक्रवार को निशान यात्रा निकाली। यह यात्रा हुजरात रोड, दौलतगंज, सराफा बाजार, गस्त का ताजिया, फालका बाजार, शिंदे की छावनी, पड़ाव, तानसेन रोड होते हुए बिरलानगर स्थित श्याम मंदिर पहुंची। फाल्गुन माह की ग्यारस को खाटूधाम में श्याम बाबा का मेला आयोजित किया जाता है। इसमें शहर से सैकड़ों की संख्या में श्याम भक्त शामिल होते हैं। मेले में जाने के लिए आज भक्तों की पैदल निशान यात्रा निकाली गई।
जीवन में गुरू ही दिखाते है मोक्ष का रास्ता
जिसे मोक्ष मार्ग मिल जाता है। उसे मंजिल जरूर मिलती है। सही रास्ता न मिलने से इंसान भटक रहा है। हमें पर्यटक नहीं, तीर्थ यात्री बनना चाहिए। देश में समान आचार संहिता होनी चाहिए अन्यथा देश का संतुलन बिगड़ जाएगा। जैन धर्म में आत्मा को परमात्मा बनाने की साधना कराई जाती है। जैन धर्म का मूल सिद्धांत यही है कि प्रत्येक आत्मा परमात्मा बन सकती है। यह विचार जैन आचार्य विनम्र सागर महाराज ने शुक्रवार को मालनपुर स्थित दिगंबर जैन मंदिर में व्यक्त किए। उन्होंने कहा कि परमात्मा बनने का उपाय सत्य, अहिंसा, त्याग, संयम, महाव्रत है। प्रभु भक्ति में वह शक्ति है, जो तुम्हारे जीवन में छाए अंधेरे को दूर कर प्रकाश से लबालब कर देती है। पुलक जन चेतना मंच ने विनम्र सागर महाराज को ग्वालियर प्रवास के लिए श्रीफल चढ़ाया। वे शनिवार को साधुओं के साथ मंगल प्रवेश करेंगे। रविवार को सुबह 7 बजे विनम्र सागर महाराज दानाओली स्थित जैन वरैया मंदिर पहुंचेंगे।
खाटू श्याम महाराज की शोभा यात्रा में नृत्य करते श्रद्धालु।
hin_Deva hin_Deva hin_Deva hin_Deva hin_Deva